S-56/2020

Dómur:

Mál þetta, sem var tekið til dóms 9. mars 2020, höfðaði lögreglustjórinn á höfuðborgarsvæðinu með ákæru 7. janúar 2020, á hendur B-kk-þgf M-kk-þgf B-kk-þgf, kt. [...], [...],:,,fyrir eftirtalin brot:

1. Fíkniefnalagabrot með því að hafa, miðvikudaginn 11. október 2017, að [...] haft í vörslum sínu m 7,11 g af amfetamíni, 12,65 g af kókaíni, 1.090 g af kannabislaufum, 9,21 g af maríhúana og 19 kannabisplöntur, sem ákærði hafði ræktað um nokkurt skeið framt il þess dags.

Telst brot þetta varða við 2. gr., sbr. 4., 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Vopnalagabrot með því að hafa, á sama tíma og greinir í ákærulið 1, haft í vörslum sínum fjögur hnúajárn, fjaðrahníf og loftskammbyssu, án þess að vera með skotvopnaleyfi.

Telst þetta brot þetta varða við 1. mgr. 12. gr. og b. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 7,11 af amfetamíni, 12,65 g af kókaíni, 1.090 g af kannabislaufum, 9,21 g af maríhúana og 19 kannabisplöntum sem hald var lagt á samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 .

Krafist er upptöku á fjórum hnúajárnum, fjaðrahníf og loftskammbyssu sem lögregla lagði hald á með vísan til 1. mgr. 37. gr. vopnalaga nr. 16/1998.

Þá er krafist upptöku á þremur gróðurhúsalömpum, loftsíu, [...] og þremur spennubreytum s em lögregla lagði hald á samkvæmt heimild í 7. mgr. 5. gr. laga nr. 65/1974.“

Ákærði krefst vægustu refsingar sem lög leyfa.

Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök. Brot ákærða eru réttilega heimfærð í ákæru til ákvæða vopnalaga nr. 16/1998. Þá teljast fíkniefnalagabrot ákærða varða við 2. gr., sbr. 4. gr., 4. gr. a., 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001 með síðari breytingum, sbr. sbr. 1. mgr. 180. gr. laga nr. 88/2008 um meðferð sakamála. Ákærði hefur því unnið sér til refsingar.

Ákærði er fæddur í [...] og hefur einu sinni sætt refsingu samkvæmt framlögðu sakavottorði. Sakaferill ákærða hefur ekki áhrif við ákvörðun refsingar í máli þessu.

Samkvæmt framangreindu, og að brotum ákærða virtum, og með hliðsjón af skýlausri játningu ákærða þykir refsing hans hæfilega ákveðin 90 daga fangelsi. Eftir atvikum þykir mega binda þá refsingu skilorði á þann veg sem í dómsorði greinir.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerðar upptækar 19 kannabisplöntur, 7,11 g af amfetamíni, 12,65 g a kókaíni, 1.090 g af kannabislaufum, 9,21 g af maríhúana, fjögur hnúajárn, fjaðrahnífur, loftskammbyssa, þrír gróðurlampahúsalampar, loftsía og þrír spennubreytar.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað málsins sem, samkvæmt framlögðu yfirliti sækjanda um slíkan kostnað og með stoð í öðrum gögnum málsins, nemur 86.815 krónum. Þá greiði ákærði þóknun skipaðs verjanda síns, E-kvk-ef D-kvk-ef K-kvk-ef lögmanns, sem þykir hæfilega ákveðin 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, B-kk-nf M-kk-nf B-kk-nf, sæti fangelsi í 90 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 19 kannabisplöntum, 7,11 g af amfetamíni, 12,65 g a kókaíni, 1.090 g af kannabislaufum, 9,21 g af maríhúana, fjórum hnúajárnum, fjaðrahníf, loftskammbyssu, þremur gróðurlampahúsalömpum, loftsíu og þremur spennubreytum.

Ákærði greiði 213.295 krónur í sakarkostnað, þar með talda þóknun skipaðs verjanda síns, E-kvk-ef D-kvk-ef K-kvk-ef lögmanns, 126.480 að meðtöldum virðisaukaskatti.

M-kvk-nf H-kvk-nf H-kvk-nf

Ákærði greiði 213.295 krónur í sakarkostnað, þar með talda þóknun skipaðs verjanda síns, E-kvk-ef D-kvk-ef K-kvk-ef lögmanns, 126.480 að meðtöldum virðisaukaskatti.

M-kvk-nf H-kvk-nf H-kvk-nf